આ અમારા બચપણની વાત છે કે મમ્મી, પપ્પા, ચાચા, ફુઇ, માસી, દાદા, દાદી અમને અઝાખાનામાં લઇને જતા અને સય્યદુશ્શોહદા(અ.સ.)ની અઝાની તરબીયત થતી હતી. પરંતુ એમ કહેવામાં આવે કે હજી અમે દુધ પીતા જ હતા કે અમને મજલીસોમાં લઇ જવામાં આવ્યા અને કાનોમાં નૌહા, માતમ અને મરસીયાની અવાજો પહોંચાડવામાં આવી. ધીમે-ધીમે આવા વાતાવરણમાં મોટા થયા અને અઝાદારી તથા અઝાખાનાઓ વધારે ને વધારે આકર્ષિત થવા લાગ્યા. જ્યારે થોડીક સમજ-બુજ આવી તો જોયુ કે અઝાખાનાઓની સજાવટ કાળા કપડાની કાળી પટ્ટીથી કરવામાં આવી રહી છે અને તેના પર લાલ, પીળા, લીલા અને વાદળી રંગોથી કંઇક લખેલુ છે, પરંતુ અમે તેના પર કાંઇ વિચાર કે તપાસ ન કરી. અલબત્ત સમય પસાર થવાની સાથે પરિસ્થિતિ બદલાણી અને અમે કંઇક શીખીે જવાનીની ઉમ્રમાં પહોંચ્યા.